eau de Cologne
Store norske leksikon,Realfag,Kjemi,Organisk kjemi
eau de Cologne er en velluktende blanding av forskjellige eteriske oljer løst i etanol. Den brukes som parfyme.
Preparatet inneholder gjerne 2–5 prosent eteriske oljer. De viktigste er bergamott-, sitron-, lavendel-, neroli-, rose- og sjasminolje.Eau de Cologne ble sannsynligvis oppfunnet av italieneren Paolo Feminis i 1695 ved å ekstrahere forskjellige velluktende planter med etanol og så destillere ekstraktet. Under det opprinnelige navnet Eau admirable solgte Johann Maria Farina produktet fra 1709. Senere, fra 1792, er det særlig fremstilt av Ferdinand Mühlens i Glockengasse nr. 4711 i Köln. Les mer i Store norske leksikon parfyme